CELEX: 62015TN0168
Language: da
Date: 2015-04-01 00:00:00
Title: Sag T-168/15: Sag anlagt den 1. april 2015 — Den Hellenske Republik mod Kommissionen

27.7.2015   
            
            
               DA
            
            
               Den Europæiske Unions Tidende
            
            
               C 245/29
            
         Sag anlagt den 1. april 2015 — Den Hellenske Republik mod Kommissionen
   (Sag T-168/15)
   (2015/C 245/35)
   Processprog: græsk
   
      Parter
   
   
      Sagsøger: Den Hellenske Republik (ved G. Kanellopoulos, E. Leftheriotou og Α.Ε. Vasilopoulou)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse af 26. januar 2015»om nedsættelse af de mellemliggende betalinger i forbindelse med programmet for udvikling af landdistrikterne i Grækenland for programmeringsperioden 2007-2013 og af omkostningerne for perioderne fra den 1. januar 2014 til den 31. marts 2014 og fra den 1. april 2014 til den 30. juni 2014, CCI 2007 GR 06 RPO 001«, for beløb på henholdsvis 2 75  118,75 EUR og 2 9 40  050 EUR, der blev meddelt under nr. K(2015) 252 endelig, annulleres.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
               1.
            
            
               Første anbringende om, at den anfægtede afgørelse blev vedtaget på grundlag af en urigtig fortolkning og anvendelse af artikel 16, stk. 4, i Kommissionens forordning nr. 883/2006 af 21. juni 2006 (1), om en tilsidesættelse af Kommissionens beføjelser ratione temporis og af væsentlige formforskrifter i proceduren, der er indført ved denne bestemmelse.
            
         
               2.
            
            
               Andet anbringende om, at afgørelsen blev vedtaget på grundlag af en urigtig fortolkning og anvendelse af artikel 41, stk. 1, i forordning nr. 1306/2013 (2).
            
         
               3.
            
            
               Tredje anbringende om Kommissionens urigtige fortolkning og anvendelse af artikel 26, stk. 5, i forordning nr. 1290/2005 (3), af samme forordnings artikel 27, stk. 3 og 4, af artikel 36, stk. 5, i forordning nr. 1306/2013 og samme forordnings artikel 41, stk. 3, samt om tilsidesættelse af princippet ne bis in idem, af princippet om beskyttelse af den berettigede forventning og af Den Hellenske Republiks ret til kontradiktion og forsvar.
            
         
               4.
            
            
               Fjerde anbringende om, at Kommissionens afgørelse blev vedtaget på grundlag af en urigtig fortolkning og anvendelse af artikel 27, stk. 4, i forordning nr. 1290/2005 og artikel 41, stk. 3, i forordning nr. 1306/2013 og om tilsidesættelse af proportionalitetsprincippet.
            
         
               5.
            
            
               Femte anbringende om, at Kommissionens afgørelse blev vedtaget på grundlag af en urigtig fortolkning og anvendelse af artikel 27, stk. 4, i forordning nr. 1290/2005 og artikel 41, stk. 3, i forordning nr. 1306/2013, og om tilsidesættelse af begreberne force majeure og usædvanlige omstændigheder.
            
         
      (1)  Kommissionens forordning (EF) nr. 883/2006 af 21.6.2006 om gennemførelsesbestemmelser til Rådets forordning (EF) nr. 1290/2005 for så vidt angår betalingsorganernes regnskabsføring, anmeldelser af udgifter og indtægter og betingelser for godtgørelse af udgifter inden for rammerne af EGFL og ELFUL (EUT L 171, s. 1).
   
      (2)  Europa-Parlamentets og Rådets forordning (EU) nr. 1306/2013 af 17.12.2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347, s. 549).
   
      (3)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik (EUT L 209, s. 1).